অলিভিয়া কলম্যান

অলিভিয়া কলম্যান ওবিই (ইংরেজি: Olivia Colman) নামে পরিচিত সারা ক্যারোলিন সিনক্লেয়ার (জন্ম: কলম্যান, ৩০ জানুয়ারি ১৯৭৪)হলেন একজন ইংরেজ অভিনেত্রী। তিনি একটি একাডেমি পুরস্কার, একটি প্রাইমটাইম এমি পুরস্কার, তিনটি গোল্ডেন গ্লোব পুরস্কার, চারটি বাফটা পুরস্কার, চারটি বিফা পুরস্কার, দুটি স্ক্রিন অ্যাক্টরস গিল্ড পুরস্কার এবং বিএফআই ফেলোশিপ পুরস্কারসহ অসংখ্য পুরস্কার অর্জন করেছেন। নরউইচ শহরে জন্মগ্রহণকারী কলম্যান ব্রিস্টল ওল্ড ভিস থিয়েটার স্কুল থেকে স্নাতক সম্পন্ন করার পর চ্যানেল ফোরের হাস্যরসাত্মক ধারাবাহিক পিপ শো (২০০৩-২০১৫)-এ অভিনয় করে আলোচিত সাফল্য অর্জন করেন। তার অন্যান্য উল্লেখযোগ্য টেলিভিশন কর্ম হল গ্রিন উইং (২০০৪-২০০৬), দ্যাট মিচেল অ্যান্ড ওয়েব লুক (২০০৬-২০০৮), বিউটিফুল পিপল (২০০৮-২০০৯), রেভ. (২০১০-২০১৪), ফ্লাউয়ার্স (২০১৬-২০১৮) এবং ফ্লিব্যাগ (২০১৬-২০১৯)। তিনি হাস্যরসাত্মক টুয়েন্টি টুয়েলভ (২০১১-২০১২) অনুষ্ঠানের জন্য শ্রেষ্ঠ হাস্যরসাত্মক অভিনেত্রী বিভাগে এবং এবং সংকলিত অপরাধধর্মী অ্যাকিউজড (২০১২) অনুষ্ঠানের জন্য শ্রেষ্ঠ পার্শ্ব অভিনেত্রী বিভাগে ব্রিটিশ একাডেমি টেলিভিশন পুরস্কার অর্জন করেন লাভ করেন। তিনি আইটিভির অপরাধ নাট্যধর্মী ধারাবাহিক ব্রডচার্চ (২০১৩-২০১৭)-এ এলি মিলার চরিত্রে অভিনয় করে ২০১৪ সালের শ্রেষ্ঠ অভিনেত্রী বিভাগে ব্রিটিশ একাডেমি টেলিভিশন পুরস্কার অর্জন করেন এবং শ্রেষ্ঠ অভিনেত্রী বিভাগে আন্তর্জাতিক এমি পুরস্কারের মনোনয়ন লাভ করেন। তিনি এএমসি/বিবিসির থ্রিলারধর্মী মিনি ধারাবাহিক দ্য নাইট ম্যানেজার (২০১৬)-এ সুজান বিয়ার চরিত্রে অভিনয় করে টেলিভিশনে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং একটি এমি পুরস্কারের মনোনয়ন লাভ করেন। ২০১৯ ও ২০২০ সালে তিনি নেটফ্লিক্সের নাট্যধর্মী ধারাবাহিক দ্য ক্রাউন-এ রানি দ্বিতীয় এলিজাবেথ চরিত্রে অভিনয় করে নাট্যধর্মী টিভি ধারাবাহিকে শ্রেষ্ঠ অভিনেত্রী বিভাগে গোল্ডেন গ্লোব পুরস্কার ও প্রাইমটাইম এমি পুরস্কার অর্জন করেন। কলম্যান চলচ্চিত্র ভূমিকাসমূহ হল হট ফাজ (২০০৭)-এ ডোরিস থ্যাচার, দি আয়রন লেডি (২০১১)-এ ক্যারল থ্যাচার, টাইরানোসার (২০১১), হাইড পার্ক অন হাডসন (২০১২)-এ রানী এলিজাবেথ, লক (২০১৩)-এ বেথান ম্যাগুইয়ার, দ্য থার্টিন্থ টেল (২০১৩)-এ মার্গারেট লিয়া, এবং ইয়োর্গোস লান্থিমোসের দ্য লবস্টার (২০১৫)-এ হোটেল ম্যানেজার। তিনি লান্থিমোসের দ্য ফেভারিট (২০১৮) ছবিতে রানী অ্যান চরিত্রে তার কাজের জন্য শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার, শ্রেষ্ঠ অভিনেত্রী বিভাগে অস্কার ও বাফটা পুরস্কার অর্জন করেন। এবং দ্য ফাদার (২০২০) চলচ্চিত্রের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। সারা ক্যারোলিন কলম্যান ১৯৭৪ সালের ৩০শে জানুয়ারি নরফোকের নরউইচে জন্মগ্রহণ করেন। তার মাতা ম্যারি (জন্মনাম লিকি) একজন সেবিকা এবং পিতা কিথ কলম্যান একজন চার্টার্ড সার্ভেয়ার। তিনি নরউইচ বালিকা উচ্চ বিদ্যালয়ে এবং হল্টের গ্রেশাম্‌স বিদ্যালয়ে পড়াশোনা করেন। ১৬ বছর বয়সে তিনি বিদ্যালয়ের দ্য প্রাইম অব মিস জিন ব্রডি নাটকে জিন ব্রডি চরিত্রে অভিনয় করেন। তার মায়ের ব্যালে নৃত্যশিল্পী হিসেবে কর্মজীবনে ব্যঘাত ঘটেছিল, যা তিনি তার পেশাদার অভিনয় জীবন শুরু করার অনুপ্রেরণা হিসেবে উল্লেখ করেন। কলম্যান কেমব্রিজের হোমার্টন কলেজে এক শিক্ষাবর্ষ প্রাথমিক শিক্ষা নিয়ে পড়াশোনা করার পর ব্রিস্টলের ওল্ড ভিস থিয়েটার স্কুলে নাট্যকলায় ভর্তি হন এবং ১৯৯৯ সালে স্নাতক সম্পন্ন করেন। কেমব্রিজে থাকাকালীন তিনি কেমব্রিজ বিশ্ববিদ্যালয়ের ফুটলাইটস ড্রামাটিক ক্লাবে অডিশন দেন এবং সেখানে তার ভবিষ্যৎ সহ-শিল্পী ডেভিড মিচেল ও রবার্ট ওয়েবের সাথে পরিচিত হন। স্টলওয়ার্দি, জ্যাকব (২৮ জানুয়ারি ২০১৯)। "Olivia Colman battled with Wikipedia to get her incorrect age changed"। দি ইন্ডিপেন্ডেন্ট (ইংরেজি ভাষায়)। সংগ্রহের তারিখ ৩০ জানুয়ারি ২০১৯।  "Olivia Colman reveals battle with Wikipedia over her age"। স্কাই নিউজ (ইংরেজি ভাষায়)। সংগ্রহের তারিখ ৩০ জানুয়ারি ২০১৯।  "৭৬তম গোল্ডেন গ্লোব পুরস্কার পেলেন যাঁরা"। এনটিভি অনলাইন। সংগ্রহের তারিখ ৩০ জানুয়ারি ২০১৯।  "অস্কার পুরস্কার ২০১৯: এক নজরে বিজয়ীরা"। বিবিসি বাংলা (ইংরেজি ভাষায়)। ২৫ ফেব্রুয়ারি ২০১৯। সংগ্রহের তারিখ ৯ মার্চ ২০১৯।  "বাফটায় সর্বোচ্চ পুরস্কার 'দ্য ফেভারিট'র ঘরে"। সারাবাংলা.নেট। ১১ ফেব্রুয়ারি ২০১৯। সংগ্রহের তারিখ ৯ মার্চ ২০১৯।  "Olivia Colman: 20 things you didn't know about the Oscar-winning actor"। দ্য গার্ডিয়ান (ইংরেজি ভাষায়)। ২৫ ফেব্রুয়ারি ২০১৯। সংগ্রহের তারিখ ২৫ সেপ্টেম্বর ২০২১।  "Olivia Colman reveals battle with Wikipedia over her age" (ইংরেজি ভাষায়)। স্কাই নিউজ। ২৮ জানুয়ারি ২০১৯। সংগ্রহের তারিখ ২৫ সেপ্টেম্বর ২০২১।  "Olivia Colman battled with Wikipedia to get her incorrect age changed"। দি ইন্ডিপেন্ডেন্ট (ইংরেজি ভাষায়)। ২৮ জানুয়ারি ২০১৯। সংগ্রহের তারিখ ২৫ সেপ্টেম্বর ২০২১।  হাজবেন্ড, স্টুয়ার্ট (২০ আগস্ট ২০১২)। "Olivia Colman interview"। দ্য ডেইলি টেলিগ্রাফ (ইংরেজি ভাষায়)। লন্ডন। সংগ্রহের তারিখ ২৫ সেপ্টেম্বর ২০২১।  ব্রিগস, স্ট্যাসিয়া (৩ জুলাই ২০১৮)। "Check out the photograph from Olivia Colman's family album which appears on her episode of 'Who Do You Think You Are?'"। ইপসউইচ স্টার (ইংরেজি ভাষায়)। ২২ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২১।  গ্রাহাম, জেন (১৫ মে ২০১৩)। "Olivia Colman: "I immediately knew I would marry him""। দ্য বিগ ইস্যু (ইংরেজি ভাষায়)। ২৫ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২১।  টেন্যান্ট, ডেভিড (২৮ জানুয়ারি ২০১৯)। "David Tennant Does a Podcast With..."। প্লেয়ার.এফএম (পডকাস্ট) (ইংরেজি ভাষায়)। সামথিন' এলস/নো মিস্ট্রি। সংগ্রহের তারিখ ২৫ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Maggie, Meryl, and my modest career"। দ্য হেরাল্ড (ইংরেজি ভাষায়)। ২৯ ডিসেম্বর ২০১১। সংগ্রহের তারিখ ২৫ সেপ্টেম্বর ২০২১।  ন্যানার, নিনা (৭ জানুয়ারি ২০১৬)। "Famous alumni from Bristol's Old Vic Theatre School"। আইটিভি (ইংরেজি ভাষায়)। সংগ্রহের তারিখ ২৫ সেপ্টেম্বর ২০২১।  ডেম্পস্টার, সারা (১৮ জুন ২০০৭)। "Fame is quite scary"। দ্য গার্ডিয়ান (ইংরেজি ভাষায়)। লন্ডন। সংগ্রহের তারিখ ২৫ সেপ্টেম্বর ২০২১।  প্রেস্টন, জন (৩০ ডিসেম্বর ২০১৩)। "Olivia Colman: the star of Broadchurch on her new BBC drama"। দ্য ডেইলি টেলিগ্রাফ (ইংরেজি ভাষায়)। লন্ডন। সংগ্রহের তারিখ ২৫ সেপ্টেম্বর ২০২১।  গিলবার্ট, জেরার্ড (২ মার্চ ২০১৩)। "Class act: Is Olivia Colman Britain's most versatile actress?"। দি ইন্ডিপেন্ডেন্ট (ইংরেজি ভাষায়)। সংগ্রহের তারিখ ২৫ সেপ্টেম্বর ২০২১।  উইকিমিডিয়া কমন্সে অলিভিয়া কলম্যান সংক্রান্ত মিডিয়া রয়েছে। ইন্টারনেট মুভি ডেটাবেজে অলিভিয়া কলম্যান  (ইংরেজি)